Miss Universe 1952

Ang Miss Universe 1952 ay ang unang edisyon ng Miss Universe pageant, na ginanap sa Long Beach Municipal Auditorium sa Long Beach, California, Estados Unidos noong 28 Hunyo 1952.

Pagkatapos ng kompetisyon, kinoronahan ng aktres na si Piper Laurie si Armi Kuusela ng Pinlandiya bilang Miss Universe 1952. Ito ang kauna-unahang tagumpay ng Pinlandiya, at ang kauna-unahang nagwagi bilang Miss Universe sa kasaysayan ng kompetisyon. Nagtapos bilang first runner-up si Elza Edsman ng Hawaii, habang nagtapos bilang second runner-up si Ntaizy Mavraki ng Gresya.

Mga kandidata mula sa tatlumpung mga bansa at teritoryo ang lumahok sa kompetisyong ito. Pinangunahan ni Bob Russel ang kompetisyon. Nagtanghal ang Bell Sisters sa edisyong ito. Itinampok rin sa edisyong ito ang Romanov Imperial Nuptial Crown, na dating pagmamay-ari ng isang tsar na Ruso na nagkakahalaga ng $500,000. Ito ay may humigit-kumulang 1,535 diyamante, at 300 karat. Ang koronang ito ay ginamit lamang para sa edisyong ito.

 Kasaysayan 

 Petsa at lokasyon ng kompetisyon 
Matapos tumangging mag-pose para sa publicity picture si Miss America 1951 Yolande Betbeze habang suot ang damit panlangoy mula sa Catalina, Nakipag-negosasyon ang noo'y executive producer ng Miss Universe na si Oliver Reinhardt noong Oktubre 1950 sa mga opisyal ng Pan American World Airways at Catalina Swimwear upang isponsor ang Miss Universe pageant, na gaganapin sa Long Beach. Pumayag ang Catalina Swimwear na pangunahan ang Miss USA at nagsilbing opisyal na carrier ng kompetisyon ang Pan American World Airways. Naglaan ng $30,000 USD ang lungsod ng Long Beach para sa kompetisyon na gaganapin mula 23 Hunyo hanggang 30 Hunyo 1952.

 Pagpili ng mga kalahok 
Ang mga kalahok mula sa tatlumping bansa at teritoryo ay napili upang lumahok sa kompetisyon sa unang pagkakataon. Isang kandidata ang nailuklok upang kumatawan sa kanyang bansa matapos na umurong ang orihinal na nanalo.

Ang age requirement sa edisyong ito ay mula labinwalo hanggang dalawampu't-walong taong gulang, at maari ring lumahok ang mga babaeng kasal na, at mayroon nang anak. Ang patakarang ito ay pinalitan noong 1956 kung saan ipinagbabawal na ang paglahok ng mga babaeng kasal na o mayroong nang anak, ngunit ang patakarang ito ay ibinalik noong 2023.

 Mga pagpalit at pagbitiw 
Iniluklok si Gladys Rubio Fajardo upang kumatawan sa Urugway matapos bumitiw sa kompetisyon si Miss Uruguay 1952 Rosa Adela "Nenela" Prunell dahil sa hindi isiniwalat na dahilan.

Dapat sanang lalahok si Elisabeth van Proosdij ng Olanda ngunit bumitiw ito dahil nagpakasal siya habang siya ay Miss Holland bagama't pinapayagan ng Miss Universe na lumahok ang mga babaeng kasal na. Hindi ipinagpatuloy nina Inge Fröwis ng Austrya, Eithne Dunne ng Irlanda, Leonor Navia Orejuela ng Kolombya, Leila Saroufim ng Libano, Colleen Cooke ng Malaya, Leila Teresa Tuma ng Siria, Sylvia Muller ng Suwisa, at Utsani Thongnuea-di ng Taylandiya ang kanilang paglahok sa edisyong ito dahil sa mga politikal na tensyon.

Inimbitahan din ang mga bansang Brasil at Republika ng Tsina upang lumahok sa edisyong ito, ngunit bumitiw ang mga ito dahil sa kakulangan sa oras upang magsagawa ng isang national pageant.

 Mga resulta 

 Mga pagkakalagay 
PagkakalagayKandidataMiss Universe 1952  Pinlandiya – Armi Kuusela1st runner-up  Hawaii – Elza Edsman2nd runner-up  Gresya – Ntaizy Mavraki3rd runner-up  Hong Kong – Judy Dan4th runner-up  Kanlurang Alemanya – Renate HoyTop 10  Estados Unidos – Jackie Loughery
  Mehiko – Olga Llorens Pérez
  Suwesya – Anne Marie Thistler
  Timog Aprika – Catherine Higgins
  Urugway – Gladys Rubio Fajardo

 Mga espesyal na parangal 
ParangalNagwagiMiss Congeniality  Belhika – Myriam Lynn
  Montana – Valerie Johnson

 Kompetisyon 

 Pormat ng kompetisyon 
Sampung mga semifinalist ang napili at ibinunyag sa paunang kompetisyon na binubuo ng swimsuit competition at evening gown competition. Ang sampung semifinalist ay magbibigay ng isang maikling talumpati gamit ang kanilang sariling wika. Pagkatapos nito, lumahok sa swimsuit competition at evening gown competition ang mga semi-finalist, at kalaunan ay napili ang limang pinalista.

 Komite sa pagpili 

 Milo Anderson – Amerikanong taga-disenyo
 Arlene Dahl – Amerikanang aktres
 Robert Goldstein – Executive Director ng Universal Studios
 Samuel Heavenrich – Amerikanong artistic director
 Tom Kelley – Amerikanong litratista
 Constance Moore – Amerikanang aktres at mangaawit
 Robert Palmer – Casting Director para sa Universal Studios
 Gilbert Roland – Amerikanong aktor
 Yucca Salamunich – Iskulptor mula sa Yugoslavia
 Vicent Trotta – Art Director ng Paramount Pictures

 Mga kandidata 
Tatlumpung kandidata ang lumahok para sa titulo.
Bansa/TeritoryoKandidataEdadBayan19Anchorage Australya 19Melbourne Belhika25Bruselas Beneswela23Tumeremo Dinamarka20Copenhague Estados Unidos21Brooklyn Gran Britanya21Londres Gresya18Atenas Hapon20Osaka Hawaii20Honolulu Hong Kong21Hong Kong Indiya21Chennai Israel18Tel-Abib Italya19Lombardia Kanada21Toronto Kanlurang Alemanya21Munich Kuba20Havana Mehiko 21Ciudad Juárez Noruwega24Mysen18Cocle18Lungsod ng Lima Pilipinas19Malolos Pinlandiya17Muhos Porto Riko20Lares Pransiya22Burdeos Suwesya19Estokolmo Timog Aprika19Transvaal Tsile23Santiago Turkiya 18Ankara Urugway21Montevideo

 Mga tala 

 Mga sanggunian 

 Panlabas na kawing 



Kategorya:1952
Kategorya:Miss Universe
Kategorya:Patimpalak ng kagandahan